Lingkehan Arktik

Lingkehan Arktik inggih punika silih sinunggil saking kalih lingkehan kutub, lan sané pinih kalér saking lima lingkehan lintang utama sakadi sané kasinahang ring peta Gumi ring sawatara 66° 34' N. Lingkehan sané pateh ring sisi kelodné inggih punika Lingkehan Antartika.

Lingkehan Arktik nyihnayang garis lintang pinih kelod ring dija, ring titik walik surya masan dingin (sané pinaka tengai sané pinih éndép ring warsa) ring Pahan Gumi Kalér, Suryané nénten pacang munggah sarahina-rahina, lan ring pahan gumi kalér titik walik surya masan panes (sané pinaka tengai sané pinih suwe ring warsa), Matanai nénten pacang surup. Paindikan puniki kabaos pinaka soang-soang wengi kutub lan surya wengi, saha sayan nglimbak kalér, sayan teges paindikan punika. Minakadi, ring kota labuhan Rusia Murmansk, tiga derajat ring baduur Lingkehan Arktik, Matanai nenten munggah ring baduur cakrawala salami 40 rahina matur-atur ring tengahing masan dingin.N.B.: Puniki nganutin pusat geometris sané sujatiné kacingak tegehan ring langit santukan bias olih atmosphér.

Genah Lingkehan Arktik nénten tetep lan mangkin mamargi  sikaler Ékuator. Garis lintangné ​​magantung saking kaséndéhan sumbu gumi, sané mafluktuasi saking margin lewih saking 2 ̊ sasuen periode 41.000 warsa, mawinan gaya pasang susur sané kapolihang saking orbit Bulan. Santukan punika, Lingkehan Arktik mangkin ngindang nuju kalér antuk kagelisan sawatara  per warsa.